স্টাফ রিপোর্টার ॥ মাধবপুর উপজেলার মুন্সি টাওয়ারের কাছ থেকে লক্ষাধিক টাকার বিদেশী মদ উদ্ধার করেছে র‌্যাব। গতকাল মঙ্গলবার বিকেলে সাড়ে ৪টার দিকে র‌্যাব-৯ শ্রীমঙ্গল ক্যাম্পের অধিনায়ক অতিরিক্ত পুলিশ সুপার সানা শামীনুর রহমান এর নেতৃত্বে একদল র‌্যাব সদস্য অভিযান চালিয়ে ঢাকা-সিলেট মহাসড়কের মাধবপুর উপজেলার মুন্সি টাওয়ারের কাছ থেকে ১৮ বোতল অফিসার্স চয়েজ এবং ১৬৯ ম্যাকডোন্ডস উদ্ধার করেন। তবে উদ্ধারকালে চোরাকারবারীদের কাউকে পাওয়া যায়নি। র‌্যাব জানায় উদ্ধারকৃত মাদক মাধবপুর থানায় হস্তান্তরের প্রক্রিয়া চলছে।